આઇપીએલમાં સુકાની તરીકે મુંબઇ ઇન્ડિયન્સને પહેલી જીત અપાવનાર રોહિતે કહ્યું કે, એક એવી ટીમ કે જેમાં રિકી પોન્ટિંગ અને સચિન તેંડુલકર જેવા ખેલાડીઓ હોય, તેમનું નેતૃત્વ કરવું એક મોટી વાત છે કારણ કે સુકાની તરીકે તમારે તમારી ટીમ માટે એક ઉદાહરણ રજુ કરવાનું હોય છે. આવનારા દક્ષિણ આફ્રિકા પ્રવાસ અંગે પૂછવામાં આવતા કે શું તે ટેસ્ટ મેચોમાં ઓપનિંગ કરશે તો રોહિતે કહ્યું કે, દક્ષિણ આફ્રિકા પ્રવાસને હજુ ઘણી વાર છે, તેથી હું એ અંગે કંઇ કહેવા માગતો નથી.